Document ID: /fineweb-2-swissfilter-quality_10-filterrobots/filtered/00074.jsonl.gz/6

Υγεία: Έρευνα δείχνει ότι το 60% των ασθενών που νοσηλεύθηκαν με Covid-19, παρουσιάζει τουλάχιστον ένα σύμπτωμα έπειτα από 6 μήνες!
Το 60% των ασθενών που νοσηλεύονται εξαιτίας του Covid-19 «εξακολουθούν να παρουσιάζουν τουλάχιστον ένα σύμπτωμα έξι μήνες μετά τη μόλυνση», συχνότερα κόπωση, πόνους ή δυσκολία στην αναπνοή, δείχνει γαλλική έρευνα που δημοσιεύθηκε σήμερα στην επιθεώρηση Clinical Microbiology and Infection.
Ένα τέταρτο εξ αυτών παρουσιάζουν «τρία ή περισσότερα συμπτώματα» και 2% «χρειάσθηκε να νοσηλευθούν και πάλι», συμπεραίνουν οι εργασίες αυτές του Inserm, που πραγματοποιήθηκαν σε μια ομάδα 1.137 ασθενών που δημιουργήθηκε για να παρακολουθηθούν οι ασθενείς του Covid μετά τη νοσηλεία τους.
«Μια σημαντική αίσθηση κόπωσης, αναπνευστικές ενοχλήσεις και πόνοι στους μυς και τις αρθρώσεις περιλαμβάνονται μεταξύ των επίμονων κλινικών συμπτωμάτων που αναφέρονται συχνότερα» στους τρεις και στους έξι μήνες μετά τη νοσηλεία για Covid-19.
Οι ερευνητές παρατήρησαν «μια σχέση ανάμεσα στην αρχική σοβαρότητα της νόσου και την μακροπρόθεσμη επιμονή των συμπτωμάτων». Στην πραγματικότητα η επιμονή τουλάχιστον τριών συμπτωμάτων έξι μήνες μετά τη μόλυνση «είναι πιο συχνή σ’ εκείνους στους οποίους η ασθένεια Covid-19 απαίτησε παραμονή σε Μονάδα Εντατικής Θεραπείας, σε σχέση με αυτούς που νοσηλεύθηκαν σε θάλαμο και με τους ασθενείς που είχαν τα περισσότερα συμπτώματα την ημέρα της διακομιδής τους στο νοσοκομείο.
Η μελέτη έδειξε επίσης ότι, «μολονότι οι άνδρες κινδυνεύουν περισσότερο να νοσήσουν σοβαρά, οι γυναίκες φαίνεται ότι κινδυνεύουν περισσότερο να εμφανίσουν επίμονα συμπτώματα αργότερα».
Η μελέτη υπογραμμίζει τέλος ότι αυτές οι μορφές μακράς Covid έχουν μερικές φορές ευρύτερες συνέπειες σε οικονομικό και κοινωνικό επίπεδο. Έτσι, μεταξύ των ασθενών που ανέφεραν συμπτώματα έπειτα από έξι μήνες και ασκούσαν μια επαγγελματική δραστηριότητα όταν μολύνθηκαν, το ένα τρίτο δεν επέστρεψε στην εργασία του.
Τα επίμονα συμπτώματα έπειτα από μόλυνση από τον SARS-CoV-2 εμφανίζονται σε μια περίπτωση συμπτωματικής Covid στις δέκα, σύμφωνα με ορισμένες εκτιμήσεις, περιλαμβανομένων αυτών που δεν νοσηλεύθηκαν και εμφάνισαν μια ελαφρά ή μέτρια μορφή της νόσου.
Πηγή: www.zougla.gr
Διαβάστε επίσης:
«ΑΓΙΟΥ ΦΑΝΟΥΡΙΟΥ» ΘΕΙΑ ΛΕΙΤΟΥΡΓΙΑ ΤΗΣ ΚΥΡΙΑΚΗΣ 27 ΑΥΓΟΎΣΤΟΥ Ο ΟΡΘΡΟΣ και η Πανηγυρική ΘΕΙΑ ΛΕΙΤΟΥΡΓΙΑ στον Ιερό Ναό «Αγία Σοφία» στην Ενορία της Βασιλειας. Την Θεία
Λαμπρός ο εορτασμός της Παναγίας στον Ιερό Ναό του Αγίου Δημητρίου στην Ζυρίχη Με λαμπρότητα και την παρουσία πλήθους πιστών εορτάσθηκε σήμερα, η Κοίμηση της Υπεραγίας Θεοτόκου
Με λαμπρότητα εορτάστηκε η μνήμη των Αγίων Κωνσταντίνου και Ελένης στην πόλη του St.Gallen Την Κυριακή στις 21 Μαϊου, των Αγίων Κωνσταντίνου και Ελένης, ο
Αρχιερατική Θεία Λειτουργία για την εορτή του Αγίου Γεωργίου (Kapuzinerkloster).στην πόλη του OLTEN Ο ιερός ναός του Αγίου Γεωργίου είναι ένας από τους σημαντικότερους και
ΖΥΡΙΧΗ:Με συγκίνηση προσήλθαν το βράδυ της Μεγάλης Παρασκευής οι πιστοί για την περιφορά του Επιταφίου.
ΖΥΡΙΧΗ:Με συγκίνηση προσήλθαν το βράδυ της Μεγάλης Παρασκευής οι πιστοί για την περιφορά του Επιταφίου. Η Μεγάλη Παρασκευή είναι μια από τις κορυφαίες στιγμές της